
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Άρση αναδάσωσης από δημόσια δασική έκταση εμβα- 
δού 9,468 στρεμμ. στη θέση «Σπίρτα» περιφέρειας 
Δήμου ΓΊαραμυθιάς Νομού Θεσπρωτίας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Συμπληρωματική αναγκαστική απαλλοτρίωση ακινή¬ 
των, για την εκτέλεση αντιπλημμυρικών έργων 
Σπερχειού στο Νομό Φθιώτιδας. 2 

ΑΝΑΚΟΙΝΩΣΕΙΣ 

Παρακατάθεση αποζημιώσεων ακινήτων που έχουν 
απαλλοτριωθεΐ με την 1136812/ 8843/0010/8.1.96 
κοινή υπουργική απόφαση (ΦΕΚ 58/Δ719.1.96) ... 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση εγκεκριμένου ρυμοτομικού σχεδίου στο 
Ο.Τ. 119 του Δήμου Καλλιθέας για την έγκριση της 
ιδιωτικής οδού Ναυσικά, το χαρακτηρισμό της σε πε- 
ζόδρομο και το τμήμα ΑΒΓΔΕΑ του Ο.Τ. 119Α σε 
χώρο Ν/Γ. 4 

Τροποποίηση ρυμοτομικού σχεδίου Πάτρας στην οδό 
Καστοριάς στην Ακτή Δυμαίων. 5 

Διόρθωση της 2709/28.4.1998 απόφασης Νομάρχη 
Λευκάδας, που αφορά τροποποίηση της Αναθεώρη¬ 
σης του εγκεκριμένου σχεδίου περιοχής του Δήμου 
Λευκάδας (Ν. Λευκάδας) και καθορισμός όρων και 
περιορισμών δόμησης στην εκτός ιστορικού τόπου 
περιοχή. 6 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο στους 
Δήμους Αμαρουσίου και Χαλανδρίου για τη διαπλά- 
τυνση της οδού Κηφισίας κατά το τμήμα της από την 
οδό Μυκηνών μέχρι την οδό ΡιζαρεΙου, σύμφωνα με 
τις ενδείξεις της πράξης αναλογισμού 123/80.7 


ΑΝ ΑΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 805 (1) 

Άρση αναδάσωσης από δημόσια δασική έκταση εμβαδού 

9,468 στρεμμ. στη θέση «Σπίρτα» περιφέρειας Δήμου 

Παραμυθιάς Νομού Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του Ν. 2503/30.5.97 «διοίκηση, οργάνωση, στελέ- 
χωση της περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

β) Του άρθρου 44 παρ. 2 Ν. 998/1979 «περί προστα¬ 
σίας των δασών και δασικών εκτάσεων της χώρας». 

2. Την αριθ. 25487/30.9.97 απόφαση του Γεν. Γραμμα- 
τέα Περιφέρειας Ηπείρου «εξουσιοδότηση των προϊστα¬ 
μένων Δ/νσης Δασών Περιφέρειας Δ/νσεων Δασών Νο¬ 
μών και Δασαρχείων Περιφέρειας». 

3. Την αριθ. 160417/1180/8.7.80 εγκύκλιο του Υπουρ¬ 
γείου Γεωργίας. 

4. Την αριθ: 10052/7.5.71 απόφαση Νομάρχη Θε¬ 
σπρωτίας, με την οποία κηρύχθηκε αναδασωτέα έκταση 
εμβαδού 9,468 στρεμμάτων στη θέση «Σπίρτα» περιφέ¬ 
ρειας Δήμου Παραμυθιάς Νομού Θεσπρωτίας, για δη¬ 
μιουργία δασικού φυτωρίου και σποροπαραγωγικού κή¬ 
που. 

5. Το αριθ. 2640/1.4.98 έγγραφο της Δ/νσης Αγροτι¬ 
κής Ανάπτυξης Θεσπρωτίας, για την άρση της αναδάσω¬ 
σης στην έκταση η οποία στους κτηματολογικούς πίνακες 
αγροκτήματος Παραμυθιάς - Σιαμετίων διανομής 1958 
φέρεται με την εγγραφή «Δασική Υπηρεσία - Ελληνικό 
Δημόσιο» με αριθμό 566, με σκοπό την ίδρυση του Τεχνι¬ 
κού Επαγγελματικού Λυκείου Παραμυθιάς. 

6. Το αριθ. 120383/16.7.97 έγγραφο του Υπουργείου 
Γεωργίας για εξεύρεση εκτάσεως για δημιουργία του 
Τ.Ε.Λ. Παραμυθιάς. 

7. Το από 18.3.98 έγγραφο του Νομάρχη Θεσπρωτίας, 
με το οποίο αναλαμβάνει την υποχρέωση εξεύρεσης και 
παραχώρησης στη Δ/νση Δασών Θεσπρωτίας κατάλληλου 
οικοπέδου, για τον ίδιο σκοπό, που προορίζετο να εξυπη¬ 
ρετήσει το 566 τεμάχιο αγροκτήματος Παραμυθιάς. 

8. Το από 27.3.98 έγγραφο του Νομάρχη Θεσπρωτίας, 
με το οποίο ζητείται η άρση αναδάσωσης του τεμαχίου 

566 αγροκτήματος Παραμυθιάς - Σιαμετίων για ανέγερση 
του Τ.Ε.Λ. Παραμυθιάς. 

9. Την ανάγκη άρσης της αναδάσωσης για τη δημιουργία 
χώρου ανέγερσης του Τ.Ε.Λ. Παραμυθιάς. 

10. Το γεγονός ότι από της κηρύξεως της εκτάσεως ως 
αναδασωτέας μέχρι σήμερα, δεν πραγματοποιήθηκε σ' 
αυτή ο επιδιωκόμενος σκοπός, αποφασίζουμε: 

Αίρουμε την αναδάσωση από ολόκληρη την έκταση που 
είχε κηρυχθεί αναδασωτέα (τεμάχιο 566 αγροκτήματος 
Παραμυθιάς - Σιαμετίων), εμβαδού εννέα στρεμμάτων και 
τετρακοσίων εξήντα οκτώ τετραγωνικών μέτρων (9,468 
στρεμμάτων), που βρίσκεται στη θέση «Σπίρτα» περιφέ¬ 
ρειας Δήμου Παραμυθιάς Νομού Θεσπρωτίας, για να χρη¬ 
σιμοποιηθεί για ανέγερση του Τεχνικού Επαγγελματικού 
Λυκείου Παραμυθιάς. 

Η έκταση στην οποία αίρεται η αναδάσωση απεικονίζε¬ 
ται στο τοπογραφικό διάγραμμα που συντάχθηκε από την 
αρμόδια Δασική Υπηρεσία και αποτέλεσε συνοδευτικό 
παραστατικό της αριθ. 10057/7.5.1971 απόφασης του 
Νομάρχη Θεσπρωτίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 25 Ιουνίου 1998 

Ο Γεν. Γραμματέας Περιφέρειας 
ΔΗΜΗΤΡΙΟΣ ΚΑΛΟΥΔΙΩΤΗΣ 

-♦- 

ΑΠ ΑΛΛΟΤΡΙΩΣΕ ΙΣ 

ΑΠΟΦΑΣΕΙΣ 

' Αριθ. 1097895/7365/0010 (2) 

Συμπληρωματική αναγκαστική απαλλοτρίωση ακινήτων, 

για την εκτέλεση αντιπλημμυρικών έργων Σπερχειού 

στο Νομό Φθιώτιδας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκα¬ 
στικών απαλλοτριώσεων», σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των Νο¬ 
μαρχών προς κήρυξιν αναγκαστικών τινων απαλλοτριώ¬ 
σεων». 

2. Τις διατάξεις του άρθρου 33 του Ν. Δ/τος 3881/1958 
«περί έργων εγγείων βελτιώσεων». 

3. Τις διατάξεις του άρθρου 34 του Ν. 2040/1992. 

4. Την αριθ. Α.Π. 73422/15.9.97 απόφαση έγκρισης 
περιβαλλοντικών όρων. 

5. Την 1107147/1239/0006Α/4.10.1996 (ΦΕΚ 922/ 
Β77.10.1996) κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για την εκτέλεση 
αντιπλημμυρικών έργων Σπερχειού, έκτασης συνολικού 
εμβαδού 229.371 μ2, που βρίσκεται στο Νομό Φθιώτιδας 
και εικονίζεται με κλίμακα 1:2.000 στα από Σεπτεμβρίου 
1986 και με αριθμούς σχεδίων 1.6.1., 1.6.2., 1.6.3., 
1.6.4., 1.6.5., 1.6.6., 1.6.7., 1.6.8. και 1.6.9. κτηματολο- 
γικά διαγράμματα και στον αντίστοιχο κτηματολογικό πί¬ 


νακα της Δ/νσης Τεχνικών Υπηρεσιών Νομαρχίας Φθιώτι¬ 
δας, τα οποία έχει θεωρήσει ο Δ/ντής της Δ/νσης Δ12 του 
ΥΠΕΧΩΔΕ Κ. Δεσύπρης στις 15.6.1998. 

Η απαλλοτρίωση κηρύσσεται υπέρ και με δαπάνη του 
Δημοσίου και θα βαρύνει τις πιστώσεις του προγράμματος 
Δημοσίων Επενδύσεων για υδραυλικά έργα αρμοδιότητας 
Γενικής Γραμματείας Δημοσίων Έργων (αριθμός έργου 
9572127, ΣΑΕ 072/1), χαρακτηρίζεται δε ως κατεπεί- 
γουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1998 

01 ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΔΗΜ. ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

-♦- 

ΑΝ ΑΚΟΙΝΩΣΕ ΙΣ 

Αριθ. Δ12/0/34813 (3) 

Παρακατάθεση αποζημιώσεων ακινήτων που έχουν απαλ¬ 
λοτριωθεί με την 1136812/8843/0010/8.1.96 κοινή 

υπουργική απόφαση (ΦΕΚ 58/Δ719.1.96). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/71 «περί αναγκαστι¬ 
κών απαλλοτριώσεων» (ΦΕΚ 1/Α771). 

2. Τις διατάξεις του Π.Δ. 69/88 «περί Οργανισμού της 
Γ.Γ.Δ.Ε.» (ΦΕΚ 28/Α'). 

3. Την εξουσιοδοτική απόφαση του Υπουργού ΠΕΧΩΔΕ 
Δ17/01 /79/Φ.2.2.1 /24.8.Θ9 (ΦΕΚ 666/Β). 

4. Τον πίνακα υπολογισμού και παρακατάθεσης των 
αποζημιώσεων με ημερομηνία 27.5.97 που καθορίστηκαν 
με την απόφαση 645/97 για ακίνητα που απαλλοτριώθη- 
καν με την 1136812/8843/0010/8.1.96 κοινή υπουργική 
απόφαση (ΦΕΚ 58/Δ719.1.96) για τη διάνοιξη της ΣΤΑΥ¬ 
ΡΟΥ - ΕΛΕΥΣΙΝΑΣ στο τμήμα αυτής από Χ.θ. (νέας μελέ¬ 
της) 10+650 μέχρι Χ.θ. 11+390 στο Δήμο Ασπροπύργου 
Αττικής, ειδοποιούμε: 

Τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα, ότι η αποζημίωση των εκτά¬ 
σεων που έχουν απαλλοτριωθεί και των επικειμένων τους, 
όπως σημειώνονται στα σχετικά κτηματολόγια, έχει κατα¬ 
τεθεί στο Ταμείο Παρακαταθηκών και Δανείων, ύστερα 
από συμψηφισμό των δικαιωμάτων και υποχρεώσεων, με 
την έκδοση του γραμματίου παρακαταθήκης Νο 4341/ 
2.10.98 για συνολικό ποσό δρχ. 86.610.750. 

Η παρακατάθεση της αποζημίωσης έγινε υπέρ των φε- 
ρομένων ιδιοκτητών και θα καταβληθεί μόνο στα πρόσωπα 
που θα αναγνωριστούν δικαιούχοι, σύμφωνα με τις κείμε¬ 
νες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 1998 

Με εντολή Υπουργού 
Η Τμηματάρχης 
ΕΛ. ΔΗΜΗΤΡΙΟΥ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. Οικ.25071 

Τροποποίηση εγκεκριμένου ρυμοτομικού σχεδίου στο 
Ο.Τ. 119 του Δήμου Καλλιθέας για την έγκριση της ιδι¬ 
ωτικής οδού Ναυσικά, το χαρακτηρισμό της σε πεζδ- 
δρομο και το τμήμα ΑΒΓΔΕΑ του Ο.Τ. 119Α σε χώρο 
Ν/Γ. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

Α. Τις διατάξεις: 

1. Του Ν. 2218/94 «Ίδρυση Νομαρχιακής Αυτοδιοίκη¬ 
σης, τροποποίηση διατάξεων για την Πρωτοβάθμια Αυτο¬ 
διοίκηση και την Περιφέρεια και άλλες διατάξεις» (ΦΕΚ 
90/Α'/13.6.94) και τις όμοιες του Ν. 2240/94 «Συμπλή¬ 
ρωση διατάξεων για τη Νομαρχιακή Αυτοδιοίκηση και άλ¬ 
λες διατάξεις» (ΦΕΚ 153/Α716.9.94), με τις οποίες ιδρύ¬ 
θηκαν οι Νομαρχιακές Αυτοδιοικήσεις. 

2. Του ισχύοντος Οργανισμού Εσωτερικής Λειτουργίας 
των Υπηρεσιών της Νομαρχιακής Αυτοδιοίκησης Αθηνών 
(ΦΕΚ 1262/Β731.12.97). 

3. Του Ν. Δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα τα 
άρθρα 3 και 70. 

4. Του Α.Ν. 314/68 (ΦΕΚ 47/Α'), όπως τροποποιήθη¬ 


καν και συμπληρώθηκαν με το αριθ. 1018/71 Ν. Δ/γμα 
(ΦΕΚ 220/Α') και με την παρ. 3 του άρθρου 34 του Ν. 
1577/85 (ΦΕΚ 210/Α). 

Β. Την 6/2.1.98 απόφαση του Νομάρχη Αθηνών περί 
μεταβίβασης αρμοδιοτήτων στο Βοηθό Νομάρχη Γιώργο 
Ανανιάδη. 

Γ. Τις αριθ. 460/95 και 34/96 αποφάσεις του Δημοτι¬ 
κού Συμβουλίου Καλλιθέας. 

Δ. Την αριθ. 13/9.6.98 γνωμοδότηση του Συμβουλίου 
Χωροταξίας, Οικισμού και Περιβάλλοντος Νότιου Τομέα 
της Νομαρχίας Αθηνών. 

Ε. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού ή του 
προϋπολογισμού του Δήμου Καλλιθέας, αποφασίζουμε: 

Εγκρίνεται η τροποποίηση του εγκεκριμένου Ρ.Σ. στο 
Ο.Τ. 119 του Δήμου Καλλιθέας με την έγκριση της ιδιωτι¬ 
κής οδού Ναυσικά, το χαρακτηρισμό της σε πεζόδρομο και 
χαρακτηρισμό του τμήματος ΑΒΓΔΕΑ τον Ο.Τ. 11 9Α χώρο 
για ανέγερση Ν/Γ σύμφωνα με το συνημμένο τοπογρα- 
φικό σχεδιάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 1998 

Ο Βοηθός Νομάρχης 
ΓΙΩΡΓΟΣ ΑΝΑΝΙΑΔΗΣ 





ΑΠΟΣΠΑΣΜΑ ΡΤΜΟΤΟΜΙΚϋ 
















ΝΟΜΑΡΧΙΑ 

Αριθ. 1365 (5) 

Τροποποίηση ρυμοτομικού σχεδίου Πάτρας στην οδό Κα¬ 
στοριάς στην Ακτή Δυμαίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤ. ΕΛΛΑΔΑΣ 

Έχοντας υπόψη: 

Α. Τις διατάξεις του Ν. Δ/τοςτης 17.7.1923 «περί σχε¬ 
δίων πόλεων κ.λπ.», όπως τροποποιήθηκε μεταγενέστερα 
και ειδικότερα τα άρθρα 3 και 4 αυτού. 

2. Το Ν. 1622/86 (ΦΕΚ 92/Α714.7.86) «Τοπική Αυτο¬ 
διοίκηση, Περιφερειακή Ανάπτυξη και Δημοκρατικός Προ¬ 
γραμματισμός». 

3. Το Ν. 2503/30.5.97 (ΦΕΚ 107/Α730.5.97) «περί 
Διοικητικής Οργάνωσης, στελέχωσης Περιφέρειας 

κ.λπ.». 

4. Το Ν. 2508/11 /13.6.97 (ΦΕΚ 124/Α’) «βιώσιμη Οικι¬ 
στική Ανάπτυξη των πόλεων και οικισμών της χώρας και 
άλλες διατάξεις». 

5. Την αριθ. 1 απόφαση «μεταβίβαση εξουσίας προς 
υπογραφή» του Γενικού Γραμματέα Περιφέρειας Δυτ. Ελ¬ 
λάδος. 

6. Την αριθ. 388/20.2.98 απόφαση Γεν. Γραμματέα 
περί συγκρότησης του Περ. Συμβουλίου ΧΟΠ Δυτ. Ελλά¬ 
δος. 

7. Το αριθ. 9536/19.5.98 έγγραφο της Δ/νσης Αυτοδ/ 


σης και Αποκέντρωσης Περ. Δυτ. Ελλάδος, με το οποίο 
μας διαβιβάστηκε φάκελλος στοιχείων και δικαιολογητι- 
κών. 

8. Το αριθ. 125/23.2.98 πρακτικό συνεδρίασης του 
Δημ. Συμβουλίου Πατρέων. 

9. Την αριθ. πρωτ. Δ.Υ. 1365 εισήγηση ΔΙ.ΠΕ.ΧΩ. Δυτ. 
Ελλάδος. 

10. Την αριθ. 3/25.6.98/10 γνωμοδότηση του Περιφε¬ 
ρειακού ΣΧΟΠ Δυτ. Ελλάδος, αποφασίζουμε: 

Εγκρίνουμε την τροποποίηση του Ρυμοτομικού Σχεδίου 
πόλεως Πατρών δια του χαρακτηρισμού ως πεζοδρόμου 
του τμήματος της οδού Καστοριάς από την Ακτή Δυμαίων 
και το τρίτο οικοδομήσιμο τμήμα του Προσφυγικού Συνοι¬ 
κισμού, όπως φαίνεται στο τοπογραφικό διάγραμμα για 
τους λόγους που αναφέρονται στο αριθ. 3/25.6.98/10 
πρακτικό του Περιφερειακού Συμβουλίου ΧΟΠ. 

Με την παρούσα απόφαση δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Σεπτεμβρίου 1998 

Με εντολή Γ.Γ. Περιφέρειας 
Η Διευθύντρια 
ΚΛΗΜΕΝΤΙΑ ΚΑΡΑΓΙΑΝΝΗ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 5799 (6) 

Διόρθωση της 2709/28.4.1998 απόφασης Νομάρχη Λευ¬ 
κάδας, που αφορά τροποποίηση της Αναθεώρησης του 
εγκεκριμένου σχεδίου περιοχής του Δήμου Λευκάδας 
(Ν. Λευκάδας) και καθορισμός όρων και περιορισμών 
δόμησης στην εκτός ιστορικού τόπου περιοχή. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις του Ν. 1337/83, όπως τροποποιήθηκε 
με το Ν. 1512/85. 

2. Τις διατάξεις του Ν. 1577/85 περί Γ.Ο.Κ. 

3. Τις διατάξεις του Π. Δ/τος 23.12.91 (ΦΕΚ 95/Δ/ 

5.2.92) περί αναθεωρήσεως εγκεκριμένου ρυμοτομικού 
σχεδίου περιοχής Δήμου Λευκάδας κ.λπ. 

4. Την αριθ. 50669/1593/6.3.92 (ΦΕΚ 167/Β/ 

12.3.92) απόφαση Υφυπουργού ΠΕΧΩΔΕ. 

5. Την εισήγηση του Τ.Π. & Π.Ε. Ν. Λευκάδας. 

6. Την ομόφωνη απόφαση του ΣΧΟΠ Ν. Λευκάδας, 
θέμα Ιο της 24.9.98 πρακτικό 8ο. 

7. Την αριθ. 1879/17.6.94 απόφαση Νομάρχη Λευκά¬ 
δας «περί καθορισμού όρων και περιορισμών δόμησης 
στην Πόλη της Λευκάδας εκτός του ιστορικού τόπου». 

8. Τη γνώμη της 6ης Εφορείας Νεωτέρων Μνημείων, 
όπως διατυπώνεται στο αριθ. 1390/22.11.1996 έγγραφά 
της. 

9. Το γεγονός ότι η παρούσα απόφαση δεν επιφέρει οι¬ 
κονομική επιβάρυνση στο Δημόσιο, αποφασίζουμε: 

Διορθώνουμε την αριθ. 2709/28.4.98 απόφαση καθο¬ 
ρίζοντας σαφώς το μέγιστο ύψος σε 11,50 μ. στην πε¬ 
ριοχή στους τομείς II, ΙΙα, III και ΙΙΙα και το Συντελεστή Δό¬ 
μησης σε 1,80 και στην περιοχή ΙΙβ το μέγιστο ύψος σε 
8,50 μ. και το Συντελεστή Δόμησης σε 1,20. 

Στις περιπτώσεις που έχει υποβληθεί αίτηση για έκδοση 
οικοδομικής άδειας ή έχει γίνει προέλεγχος μπορεί να εκ- 
δοθούν με τις πρότερον ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1998 

Ο Νομάρχης 
ΧΡΗΣΤΟΣ ΛΑΖΑΡΗΣ 


ΑΝ ΑΚΟΙΝΩΣΕ ΙΣ 

Αριθ. Δ12/0/34797 (7) 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο στους 
Δήμους Αμαρουσίου και Χαλανδρίου για τη διαπλά- 
τυνση της οδού Κηφισίας κατά το τμήμα της από την 
οδό Μυκηνών μέχρι την οδό Ριζαρείου, σύμφωνα με τις 
ενδείξεις της πράξης αναλογισμού 123/80. 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων, κωμών κ.λπ.» (ΦΕΚ 228/Α723) και του άρθρου 5 
του Ν. 653/77 (ΦΕΚ 214/Α ). 

2. Τις διατάξεις του Ν. Δ/τος 797/71 «περί αναγκαστι¬ 
κών απαλλοτριώσεων» (ΦΕΚ 1/Α771). 

3. Τις διατάξεις του άρθρου 6 του Ν. 5269/31. 

4. Τηνεξουσιοδοτική απόφαση του Υπουργού ΠΕΧΩΔΕ 
Δ17/01 /79/Φ.2.2.1 /24.8.89 (ΦΕΚ 666/Β ). 

5. Τις διατάξεις του Π.Δ. 69/88 (ΦΕΚ 28/Α ) «περί Ορ¬ 
γανισμού Γ.Γ.Δ.Ε. του ΥΠΕΧΩΔΕ». 

6. Τον πίνακα υπολογισμού-παρακατάθεσης της αποζημί¬ 
ωσης με ημερομηνία 16.9.98, που συντάχθηκε με βάση την 
απόφαση 6320/1992 του Πολυμελούς Πρωτοδικείου Αθη¬ 
νών για ακίνητα που ρυμστομήθηκαν για τη διαπλάτυνση της 
οδού Κηφισίας κατά το τμήμα της από την οδό Μυκηνών μέ¬ 
χρι την οδό Ριζαρείου, σύμφωνα με τις ενδείξεις της πράξης 
αναλογισμού 123/80, ειδοποιούμε: 

Τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα που έχουν ρυμοτομηθεί, 
όπως σημειώνονται στα στοιχεία προδικασίας του άρθρου 
5 του Ν. 653/77 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, 
ύστερα από τον συμψηφισμό δικαιωμάτων και υποχρεώ¬ 
σεων που προβλέπει το άρθρο 6 του Ν. 5269/31 με την 
έκδοση του γραμματίου παρακαταθήκης 4336/1.10.98 
για συνολικό ποσό 4.157.330. 

Η παρακατάθεση της αποζημίωσης έγινε υπέρ των προ¬ 
σώπων που αναγράφονται παρακάτω και θα καταβληθεί 
στα πρόσωπα που θα αναγνωριστούν δικαιούχοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 1998 
Με εντολή Υπουργού 
Ο Διευθυντής 
ΚΩΝ/ΝΟΣ ΔΕΣΥΠΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





